Auguste Frédéric Louis Marmont

Nassù a Viesse ij 20 ëd luj dël 1774.
Amis ëd Napoleon fin da soa gioventura, Bonaparte a na arconòss le qualità d'artijé e a lo veul sò agiutant magior ant la prima campagna d'Italia.
A l'é promovù general ëd brigà d'artijerìa an Egit.
Comandant dl'artijerìa dl'armada 'd riserva, a riess a organisé 'l passage dël Gran San Bernard dij canon e dij cher e a l'é consijé pressios durant l'assedi 'd Bard.
Governator dle provinse ilìriche, a vagna j'armade amperiaj e a l'é promovù marëssal ëd Fransa e duca ëd Ragusa.
Ant ël 1814 a combat con valor fin-a a le pòrte 'd Paris e, considerà l'impossibilità ëd fërmé j'alià, a trata la rèisa, an forsand Napoleon a rend-se e parte an esili.
Napoleon a lo malediss tanme traditor dla patria e sòn a perseguitrà Marmont për ël rest 'd soa vita.
Marmont a l'ha ancora servì sota ij darié Borbon, Luis XVIII e Carl X.
A buta an efet j'ordnanse repressive ëd Carl X contra j'arvire popolar, lòn ch'a-j vagna d'àutr ghignon d'la gent.
As artira da la vita pùblica e as esilia, rintrand pì nen an Fransa.
A viv për bomben ëd temp a Venessia, anté ch'a meuir ij 3 ëd mars dël 1852.
A l'ha publicà dle Memòrie anté ch'a giustifica soa defession da Napoleon.

A l'han dit ëd chiel
A l'é la vanità ch'a l'ha përdù marëssal Marmont. Coj ch'a vniran a marcran sò nòm con lë stamp ëd traditor, ma sò talent militar e sò corage a valo ëd pì che sò bàilo. Napoleon.

Marmont, Auguste Fréderic Louis